kardosdrur/scandi-wiki huggingface dataset:
Sill

Sill er en højre biflod til Inn i den østrigske delstat Tyrol. Floden er 35 km lang og udspringer øst for Brennerpasset og flyder gennem den nordtyrolske del af Wipptal.

Sillzwickel, der er navnet for Sills udmuning i Inn, ligger i Innsbruck, hvor der er etableret et stor rekreativt område. Floden afvander et område på 854,4km², hvoraf 31.6 km² består af gletsjere.

Vandkraften udnyttes i tre elektricitetsværker: Brennerwerk samt øvre og nedre Sillwek.

Floder i Østrig
Ziller

Ziller er en højre biflod til Inn i den østrigske delstat Tyrol. Floden, der flyder gennem Zillertal, er 47 km lang og udspringer ved Zillertaler Hauptkamm i Zillertaler Alperne, hvor den leverer kraft til kraftværket Speicher Zillergründl. Ved Mayerhofen munder Zemmbach ud i Ziller, og ved Zell am Ziller den floden Gerlosbach og den udmunder i Inn ved Strass im Zillertal.

Floden er op til 20 meter bred og 2 meter dyb og har en vandgennemstrømning på 43,1 m³/s. Af historiske årsager danner Ziller på størsteparten af strækningen grænsen mellem bispedømmet Innsbruck og ærkebiskedømmet Salzburg.

Floden har en god bestand af bæk- og regnbueørred samt stalling.

Floder i Østrig
Cham (Oberpfalz)

Cham [] er administrations by for landkreisen af samme navn i Regierungsbezirk Oberpfalz i den østlige del af den tyske delstat Bayern.

Geografi 

Cham ligger ve floden Regen, cirka 60 km nordøst for Regensburg, i Cham-Further- sænkningen, et langstrakt dalindsnit som deler Mittelgebirgsområderne Oberpfälzer Wald i nordøst fra Bayerischen Wald i sydøst, cirka 20 km vest for den tjekkiske grænse, og cirk 90 km sydvest for Pilsen. Cham bliver også betegnet som „Porten til Bayerischen Wald og til Böhmerwald“. Da floden Regen omslutter den gamle bydel med et stort sving, kaldes Cham også „Stadt am Regenbogen“ (buen).

Nabokommuner 
Cham grænser i nord til kommunerne Waffenbrunn og Willmering, i nordøst til Weiding og i øst til Runding og Chamerau. I sydøst ligger kommunen Zandt, i syd Traitsching, i sydvest Schorndorf, i vest byen Roding og i nordvest kommunerne Pösing og Pemfling, der hører til Verwaltungsgemeinschaft Stamsried.

Inddeling 
Cham består udover hovedbyen af 52 landsbyer og bebyggelser

Historie 
I 748 grundlagde Benediktinermunke fra St. Emmeram Klosteret i Regensburg, i den nuværende bydel Chammünster en Cella (en underafdeling), der senere blev til Mariaklosteret, der var udgangspunkt for den senere kolonisering af Bayerischer Wald og den centrale del af Böhmerwald.

Henvisninger
EM i ishockey 1926

EM i ishockey 1926 var det 11. europamesterskab i ishockey for landshold. Turneringen blev arrangeret i Schweiz for tredje gang og kampene blev spillet i Davos 11. til 18. januar. Ni lande deltog, der blev først afviklet gruppespil, med tre hold i hver pulje.

Gruppe A

Tabel gruppe A 

Tjekkoslovakiet til mellemrunde 1. Belgien til mellemrunde 2, Spanien til mellemrunde 3.

Gruppe B

Tabel gruppe B 

Østrig til mellemrunde 1. Frankrig til mellemrunde 2, Polen til mellemrunde 3.

Gruppe C

Tabel gruppe C 

Schweiz til mellemrunde 1. Storbritannien til mellemrunde 2, Italien til mellemrunde 3.

Mellemrunde 3

Tabel mellemrunde 3 

Polen til spil om 6. pladsen. Italien blev nummer 8 og Spanien 9.

Mellemrunde 2

Tabel mellemrunde 2 

Belgien spiller om 6. pladsen. Storbritannien til mellemrunde 1. Frankrig ble nummer 5.

Spil om 6. plads 

Polen blev nummer 6 og Belgien 7.

Mellemrunde 1

Tabel mellemrunde 1 

Storbritanniem blev nummer 4. Schweiz, Østrig og Tjekkoslovakiet til spil om medaljerne.

Spil om medaljerne

Tabel medaljer

Medaljer 

1926
Sport i 1926
EM i ishockey 1927

EM i ishockey 1927 var det 12. europamesterskab i ishockey for landshold. Turneringen blev for første gang afholdt i Østrig og kampene blev spillet i hovedstaden Wien 24. til 29. januar. Seks nationer deltog og der blev spillet en enkeltserie, hvor alle holdene mødtes en gang.

Resultat

Tabel

Medaljer 

1927
Sport i 1927
Mali-føderationen

Mali-føderationen var en kortlivet forbundsstat, som bestod af de tidligere franske kolonier Fransk Sudan (nuværende Mali) og Senegal. Staten blev grundlagt i 1959, og opløst igen allerede i 1961.

Forhenværende afrikanske lande
Malis historie
Senegals historie
Forhenværende føderationer
Forhenværende republikker
Forhenværende statssamfund under den kolde krig
Kortlivede stater
Etableret i 1959
Ophørt i 1960
Pitze

Pitze er en højre biflod til Inn i den østrigske delstat Tyrol. Floden er ca. 39 km lang, flyder gennem Pitztal og har afvander omkring 309 km². Floden udspringer ved Tyrols næststørste gletsjer Mittelbergferner ved St. Leonhard im Pitztal. Udmundingen i Inn ligger mellem Arzl im Pitztal og Karres.

46 gletsjere med et areal på 35 km² dækker mere end ti procent af afvandingsarealet. Selve flodens vandgennemstrømning svarer imidlertid ikke til størrelsen af dette område, da vandet i flodens øvre del siden 1964 ledes til den opdæmmede sø Gepatsch-Speichersee i Kaunertal. Således har kun flodens øvre del en naturlig vandmængde, der er afhængig af de vejr- og afledningsmæssige forhold.

I sommermånederne forvandler de smeltende sne- og gletsjermasser floden til en livlig gletsjerflod. I det begyndende forår i september begrænses vandmængden på grund af koldere temperaturer og mindre nedbør. Den laveste vandstand når Pitze i februar og marts.

Siden bygningen af vandkanalen i 1.800 meters højde ledes Pitze sammen med Taschachbach ind i en skakt videre til Gepatchspeicher. Ved Wenns ledes vandet til kraftværket i Imst.

Floder i Østrig
EM i ishockey 1929

EM i ishockey 1929 var det 14. europamesterskab i ishockey for landshold. Turneringen blev afholdt i Ungarn og kampene blev spillet i hovedstaden Budapest 28. januar til 3. februar. Otte nationer deltog, der blev først afviklet gruppespil med tre hold i to puljer og en pulje med to hold da Finland trak sig fra turneringen.

Gruppe A

Tabell gruppe A 

Polen til semifinale, Schweits til mellemrunden.

Gruppe B

Tabel gruppe B 

Tjekkoslovakiet til semifinale, Østrig til mellemrunden.

Gruppe C

Tabel gruppe C 

Italien til semifinale, Ungarn til mellemrunden.

Mellemrunde

Tabel mellemrunde 

Østrig til semifinale.

Semifinaler

Bronzekamp

Finale

Medaljer 

1929
Sport i 1929
Ötztaler Ache

Ötztaler Ache er en højre biflod til Inn i Ötztal i den østrigske delstat Tyrol. Floden har en længde på 35 km, og den er en af de største og mest vandrige bifloder til Inn. Ötztaler Ache opstår ved Zwieselstein i Sölden, hvor Venter Ache og Gurgler Ache flyder sammen. Floden udmunder i Inn mellem Haiminger og Roppen.

Floden har en afvandingsareal op 984 km² med en middelhøjde på 2.400 m og en andel af gletsjere på 14 procent. Det er karakteristisk for floden, at den i maj/juni får en stigende vandmængde, der topper i højsommeren som følge af gletsjerafsmeltningen. Vandmængden falder igen betydeligt i efteråret.

Ötztaler Ache er en livlig flod, der ofte eroderer floddalen, og den er derfor reguleret med forskellige dæmninger. Der fører mere end fyrre broer over floden.

Gurgler Ache med en længde på 16 km er den ene kildeflod, der udspringer af gletsjeren Gurgler Ferner og flyder gennem Gurglertal, der er et kendt skiområde.

Venter Ache med en længde på 13 km er den anden kildeflod, som opstår hvor Niedertaler Ache (længde 10 km) flyder sammen med Rofenach (med en længde ligeledes på 10 km).

Flere floder munder ud i Ötzaler Ache. De højre bifloder er Windache, Fischbach, Horlachbach og Nederbach (eller Stuibenbach). De ventre bifloder er Rettenbach, Pollesbach, Lehnbach, Leiersbach og Tumpenbach.

Ötztaler Ache og den bifloder anvendes i sportslig sammen til rafting, kanofart og fiskeri.

Floder i Østrig
EM i ishockey 1932

EM i ishockey 1932 var det 17. europamesterskab i ishockey for landshold. Dette var det sidste rene europamesterskab som blev arrangeret, senere blev det altid afviklet sammen med VM eller OL-turneringene. EM-turneringen blev afholdt i Tyskland og kampene blev spillet i hovedstaden Berlin 14 til 20. marts. Ni nationer deltog, der blev først afviklet gruppespil med tre hold i hver pulje.

Gruppe A

Tabel gruppe A 

Alle tre hold fra gruppe-A gik videre til finalerunden.

Gruppe B

Tabel gruppe B 

Tjekkoslovakiet til finalerunden.

Gruppe C

Tabel gruppe C 

Sverige til finalerunden.

Spil om 6. – 9. pladserne

Tabel plads 6-9

Finalerunden

Tabel finalerunden

Medaljer 

1932
Sport i 1932
Masholm

Masholm (på dansk tidligere også Maesholm, sjælden Måsholm, ) er en landsby og kommune beliggende på en halvø tæt ved Sliens munding i Østersøen i det østlige Angel i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder med kommunerne i omegnen i Gelting Bugt kommunefællesskab (Amt Geltinger Bucht). I kirkelig henseende hører landsbyen historisk under Kappel Landsogn, senere dannede Masholm et egen sogn. Kappel Sogn lå i den danske tid indtil 1864 i Kappel Herred (oprindelig Ny Herred, Flensborg Amt, Sønderjylland).

Geografi
Byen er beliggende på en halvø i Slien. Halvøen er afgrænset af Vormshoved Nor mod vest og det åbne fjord mod øst (→Masholm Bredning, på tysk Maasholmer Breite). Tæt ved landsbyen ligger den lille bebyggelse Eghoved (Exhöft, tidligere på tysk Eckshöved), den lille ø Flintholm samt Ø gods (tysk Oehe). Nordøst for landsbyen munder den lille Søbæk (Seebek) ud i Slien.

Masholm har en betydende fiskerihavn  og et fiskerøgeri. Turismen er en vigtig indtægtskilde. Der er en lystbådehavn med 450 liggepladser, en surf og sejlerskole, sejlbådsudlejning, yachthandel, værft og bådsmotorservice. Masholms havn er udgangspunkt for udflugtsture og havfiskeri. Den 180 kilometer lange cykelsti "Wikinger-Friesen-Weg" (Viking-Frisere-Vej), der følger vikingernes og frisernes handelsvej langs med fjorden Slien og floderne Trenen og Ejderen begynder her.

1997 åbnede Masholm Kommune sammen med partnere indenfor forskning, naturbeskyttelse og turisme en naturoplevelsespark i et tidligere militærområde i umiddelbar nærhed af Østersøstranden og fuglebeskyttelsesområdet Oehe-Schleimünde. Fra april til oktober har parkens informationshytte åbent.

Historie 
På sydsiden af den tidligere ø Ø (på dansk også Gade, tysk Oehe), der stadig ligger i kommunens område, lå der en vikingerbeboelse. Byen blev første gang nævnt på skrift i 1649 som Maes. Stednavnet Mas betyder sumpet skovområde, som landsbyen her var omgivet af. Masholm fungerede især som fiskerleje. I 1663 forbød den gottorpske med-hertug dem, der boede på Mas at fiske i Sliens mundingsområde.

Efter store oversvømmelser omkring 1700 blev landsbyen under navnet Masholm genopbygget ved indbyggernes eget initiativ. I 1701 fik Masholms beboere retten til fiskeri i Slien og Olpenæs nor .

Byens kirke (Peterskirken) blev indviet i 1952.

Noter

Eksterne henvisninger 

 Kommunens hjemmeside
 nez-naturerlebniszentrum 

Byer i Angel
Byer i Kreis Slesvig-Flensborg
Slien
Marstal Søfartsmuseum

Marstal Søfartsmuseum er er et statsanerkendt kulturhistorisk museum med ansvar for Ærøs Kommunes maritime kulturhistorie i nyere tid, beliggende ved havnen i Marstal på Ærø. Museet er en selvejende institution som blev grundlagt i 1929 og statsanerkendt i 1959. Siden 1980 er museet ledet af Erik Kromann.

Marstal Søfartsmuseum formidlingsstrategi er at formidle gennem permanente udstillinger og skiftende særudstillinger samt ved omvisninger, havne- og byvandringer, sejladser, foredrag, formidlingspublikationer og museets hjemmeside.

Museet beskæftiger fem fuldtidsmedarbejdere og tre deltidsansatte, men desuden er der tilknyttet et større antal frivillige personer. Museet råder i dag over fem udstillingsbygninger med 37 udstillingslokaler, hvor søfarten er rigt repræsenteret fra 1600-tallet til i dag . Her findes over 200 skibsmodeller, mere end 130 flaskeskibe, flere hundrede skibsportrætter, styrehus og kahytter fra coaster, kabys og kahytter fra sejlskibe, andet større skibsgrej og meget mere. Det er dog ikke udelukkende søfart, man finder på museet, der er også hjemstavn bl.a. udstillet gennem en lille "byvandring", samlinger af gamle dragter, fajance og malerisamlinger bl.a. af marine- og grønlandsmaler Carl Rasmussen. I museets gårdhave er indrettet maritim legeplads med en drivkvase og en vrikkejolle. I Museets administrationsbygningen befinder der sig et egns- og maritimhistorisk arkiv, med dokumenter, fotos og en del søfarts- og hjemstavnslitteratur, som er tilgængelig i en læsestue.

Bag Marstal havns lange kampestensmole, som blev påbegyndt den 28. januar 1825 for at sikre byens store sejlskibsflåde mod naturens kræfter, ligger Marstal Søfartsmuseums afdeling Eriksens Plads med Eriksens Værft. Her har over 10 træskibsværfter søsat skibe fra denne plads gennem årene.
På forskellige tidspunkter er der åbent til værftshal og til motorshal, hvor forskellige bådsmotorer bliver startet op. Der er desuden legeskibsbyggeri og mulighed for jollesejlads på visse dage og andre aktiviteter for børn og børnefamilier.

Bonavista 
Nationalmuseets skonnert Bonavista, en af Marstalflådens mange New Foundlandsfarere, blev den 13. februar 2008 sat på land på Eriksens Plads i hjemhavnen Marstal. En kontrakt mellem Nationalmuseet og Ebbes Bådebyggeri blev indgået om en fireårig restaureringsopgave. Bonavista blev søsat fra Eriksens Plads i Marstal den 26. maj 2012og blev sejlklar i 2019.

Galleri

Eksterne henvisninger og kilder 
 
 Kulturstyrelsens vurdering af museet
 Video om Marstals værfter
 Video om Eriksens Plads

Referencer 

Søfartsmuseum
Museer i Region Syddanmark
Museer etableret i 1929
Søfartsmuseer
Statsanerkendte museer i Danmark
Ryttere og hold i Tour de France 2008

Dette er en liste over de 21 hold med ni ryttere hver, som starter i Tour de France 2008 som foregår mellem 5. juli og 27. juli 2008.

Holdene 

DNS (did not start) = Startede ikke på etapen
DNF (did not finish) = Fuldførte ikke etapen
HD (hors délais) = Kom ikke i mål indenfor tidsgrænsen

Referencer

Se også 
Tour de France 2008

Tour de France 2008
Roding

Roding er en by i Landkreis Cham i Regierungsbezirk Oberpfalz i den østlige del af den tyske delstat Bayern.

Geografi 
Roding ligger ved floden Regen er den næststørste kommune i Landkreis Cham og centrum i den vestlige del af landkreisen. Den har et areal på 11.367 hektar og er dermed arealmæssigt den største i Landkreis Cham .

Nabokommuner 
Roding grænser mod nord til købstaden Stamsried og kommunen Pösing, der sammen udgør verwaltungsgemeinschaft Stamsried. Mod øst ligger administrationsbyen (Kreisstadt) Cham, mod sydøst kommunen Schorndorf og mod syd Michelsneukirchen og købstaden Falkenstein, der sammen danner Verwaltungsgemeinschaft Falkenstein . I syd ligger kommunen Zell, mod vest Walderbach, som er administrationsby for Verwaltungsgemeinschaft af samme navn; Mod nordvest ligger købstaden Bruck in der Oberpfalz i Landkreis Schwandorf.

Inddeling 
I byen område er der følgende bebyggelser: Altenkreith, Braunried, Fronau, Heide, Kalsing, Mitterdorf, Mitterkreith, Neubäu, Obertrübenbach, Regenpeilstein, Roding, Strahlfeld, Trasching, Wetterfeld, Wiesing, Ziehring og Zimmering.
Mattig

Mattig er en flod i de østrigske delstater Salzburg og Oberösterreich. Floden udspringer nord for byen Salzburg i kommunen Elizhausen og udmunder efter 40 km i Inn ved Braunau.

Kort efter kilden flyder Mattig gennem Obertraumer See og Grabensee og når her Oberösterreich. Den passerer gennem kommunen Mattighofen, der er opkaldt efter floden. Få kilometer herefter udmunder den i Inn. Mattigs længste biflod er Schwemmbach, der udspringer i Kobernaußerwald og udmunder i Mattig ved Uttendorf.

Kort før udmundingen i Inn når Mattig en gennemsnitlig vandmængde på 5,5 m³/s. Mattig har lange traditioner for industrimæssig udnyttelse, men af de oprindelig 30 værker (møller, savværker og senere el-fremstilling) er der kun 14 elværker i drift.

Fiskebestanden består hovedsagelig af barber, ørred og stalling, ligesom der også findes gedder, karper, maller, ål og suder.

Referencer

Eksterne henvisninger 

Floder i Østrig
Pram (flod)

Pram er en biflod til Inn i den østrigske delstat Oberösterreich. Floden udspringer syd for Haag am Hausrück og udmunder i Inn ved Schärding. Den har en længde på 56 km og et afvandingsareal på omkring 384 km². Efter kilden flyder den i nordlig retning og passerer blandt andet kommunerne Pram, Riedau, Zell an der Pram, Taiskirchen, Andorf og Taufkirchen an der Pram.

Store dele af floden er i de seneste årtier blevet reguleret på grund af højvanderisiko. Det har medført at gennemstrømningshastigheden er steget, og at vandmængden er blevet mindre. Kun i enkelte afsnit udenfor beboede områder kan floden fortsat bevæge sig naturligt og danner meander.

Fiskebestanden består primært af gedde, karper, aborre, sandart, ål, bækørred, regnbueørred, stalling og flere andre.

Floder i Østrig
Spor i Landskabet

Spor i Landskabet er et projekt etableret i 1997 med det formål at etablere vandrestier i områder af den danske natur som ellers ikke er tilgængelig for offentligheden.

Sporene, dvs. stierne, bliver etableret på baggrund af frivillige aftale med de jordejerne sporene passerer, og det er jordejerne, som frivilligt etablerer vandrestier på deres jord og marker, samt gennem skovområder og over det åbne land.

Spor i Landskabet er et samarbejde mellem Kommunernes Landsforening, Danmarks Naturfredningsforening, Dansk Skovforening, Friluftsrådet, Landbrug & Fødevarer, Landdistrikternes Fællesråd og Naturstyrelsen. Indtil nedlæggelsen af amterne indgik også disse i samarbejdet.

Der er etbaleret 175 "Spor", men projektet er med en uddeling fra Nordea-fonden i kraftig vækst, og antallet af spor øges i de kommende år. Der er udarbejdet foldere over de enkelte spor og de tilknyttede vandrestier med informationer om seværdigheder af historisk, kulturel eller naturmæssig karakter, samt om særlige forhold, det kan være anbefalelsesværdigt at kende.

Eksterne links 
 Spor i Landskabet – officiel website med links til samtlige "Spor"

Turisme i Danmark
TVZ Wikings

TVZ Wikings er en østrigsk floorballklub fra Zell am See i Salzburg stiftet i 1998. Klubbens førstehold på herresiden vandt i sæsonen 07/08 mesterskabet og kvalificerede sig derved til EuroFloorball Cup-kvalifikation 2008 for herrer.

Eksterne henvisninger 
Officiel hjemmeside 

Floorballklubber fra Østrig
Albrecht 4. af Østrig

Albrecht IV (19. september 1377 – 14. september 1404) var hertug af Hertugdømmet Østrig.

Han blev født i Wien og var søn af hertug Albrecht III og Beatrix af Nuremberg. Han var hertug af Østrig fra 1395 til 1404, hvilket dengang dækkede over nutidens Niederösterreich og det meste af Oberösterreich, da de andre Huset Habsburgdomæner var regeret af hans familiemedlemmer i den Leopoldske linje af familien. Albrechts styre var karakteriseret af skænderier med den del af hans familie og med medlemmer af det luxemburgske dynasti, Wenzel og Sigismund.

Albrecht døde ved Klosterneuburg i 1404. Han er begravet i krypten i Stephansdom i. Han blev efterfulgt af sin søn Albrecht. Gennem sin mormor, Elisabeth af Meissen, nedarvede Albrecht IV fra Babenberg-hertuger af Østrig.

Familie 
Han giftede sig i d. 24. april 1390 i Wien med Johanna Sophia af Bayern, datter af Albrecht I, hertug af Straubing-Holland og Margarete af Brieg. Deres børn var:
 Albrecht V (16. august 1397–27. oktober 1439, Neszmély).
 Margarete (26. juni 1395, Wien–24. december 1447), gift i Landshut 25. november 1412 med hertug Heinrich XVI af Bayern.

Huset Habsburg
Østrigs regenter
Hertuger af Østrig
Personer fra Wien
Flygflottilj 19

Flygflottilj 19 var en svensk eskadrille bestående af frivillige mandskaber der kæmpede med det finske luftvåben i den finske vinterkrig. Eskadrillen blev ledet af major Hugo Beckhammer og udrustet med flyvemaskiner fra det svenske luftvåben, og var til at begynde med udstyret med tolv Gloster Gladiator jagerfly og fire Hawker Hart lette bombefly.

Flygflottilj 19 fløj sit første togt den 12. januar 1940 da deres fire bombefly, eskorteret af fire jagere, angreb en sovjetisk flyveplads ved Märkäjärvi og ødelagte tre Polikarpov I-15 bis jagere på jorden. På vej hjem kolliderede to af de svenske bombefly, og et tredje blev skudt ned af en sovjetisk jager. En af de svenske jagere skød dog en af de sovjetiske jagere ned, under dens angreb på dem.

Den 17. januar skød to af de svenske jagerpiloter hver sin I-15 jager ned, men i slutningen af januar blev en af deres Gladiatorer skudt ned af en sovjetisk I-15 bis.

I februar mistede Flygflottilj 19 endnu en Gladiator, men den 20. februar skød to af deres jagerpiloter et Tupolev SB bombefly ned og dagen efter skød to andre af eskadrillens jagerpiloter yderligere to sovjetiske bombefly ned, en Tupolev SB og en Iljusjin DB-3, fra en formation der bombede Rovaniemi.

Den 7. marts gjorde en af de svenske jagerpiloter krav på to nedskudte Tupolev SB bombefly, og den 10. marts skød en anden en af de store Tupolev TB-3 bombefly ned. På minussiden gik en tredje Gladiator tabt ved en ulykke.

Efter at våbenhvilen blev erklæret den 13. marts ophørte al flyvning, og den 30. marts tog Flygflottilj 19 tilbage til Sverige.

Militære enheder fra Sverige
Luftvåben
Franz Doppler

Albert Franz Doppler (16. oktober 1821 i Lviv, Ukraine (dengang Lemberg, Galicien) – 27. juli 1883 i Baden bei Wien, Østrig) var en østrig-ungarsk fløjtenist. Primært kendt som tværfløjtevirtuos og komponist med værker for tværfløjte. Han skrev også en tysk og flere ungarske operaer til Budapest, alle produceret med stor succes. Hans balletmusik var populær på hans egen tid. 

Fra 1828 til 1831 fik Doppler fløjtelektioner af sin far (Joseph Doppler), som var oboist, og han fik sin debut som fløjtenist i en alder af 13. Her opførte han en fløjteduet med sin bror Karl, som var fire år yngre, og som duo skabte de lidt af en sensation gennem Europa. Franz Doppler blev førstefløjtenist ved Nationalteatret i Budapest i 1839. Der blev fem af Franz' operaer opsat med succes. I 1958 blev han førstefløjtenist og balletdirigent ved Wiener Staatsoper og i 1864 fløjtelærer ved Wiener Konservatorium.

Doppler komponerede hovedsageligt for tværfløjte så vel som opera (en genre der er tilstedeværende selv i hans opvisningsstykker for fløjte). Mange fløjteduetter har han skrevet med henblik på at spille dem med sin bror. Hans musik har elementer fra russisk og ungarsk musik.

Eksterne henvisninger 

Komponister fra Østrig
Romantikkens komponister
Fløjtenister fra Østrig
Fløjtenister fra Ungarn
Østrigere i 1800-tallet
Personer fra Lviv
Frederik I af Østrig (Babenberg)

Frederik I (1175 – 16. april 1198 på hjemrejse fra Palæstina) af slægten Babenberg var hertug af Østrig 1194-1198.

Frederik I var søn af hertug Leopold V. Han fulgte i 1194 efter sin far og deltog i 1197 i korstog med kejser Heinrich VI. Ved tilbagetoget fra Palæstina døde han pludseligt d. 16. april 1198. Han blev begravet i Heiligenkreuz stift i Niederösterreich.

Eksterne henvisninger 

 genealogie-mittelalter.de 

Huset Babenberg
Østrigs regenter
Irlands fodboldforbund

Football Association of Ireland (FAI) (irsk: Cumann Peile na hÉireann) er Irlands nationale fodboldforbund og dermed det øverste ledelsesorgan for fodbold i landet. Det administrerer FAI Cuppen, Football League of Ireland Cup, FAI League of Ireland og landsholdet og samarbejder desuden med nordirske IFA om organiseringen af den fælles Setanta Sports Cup.

Forbundet blev dannet i 1921 som bestyrer af fodbold i den irske fristat. Det blev medlem af FIFA i 1923 og medlem af UEFA i 1958.

Ekstern henvisning 
 FAI.ie

Nationale fodboldforbund
Forbund
Christian Ramus

Christian Ramus er navnet på flere personer:
 Christian Ramus (biskop), biskop, o. 1687-1762
 Christian Ramus (numismatiker), numismatiker, 1765-1832
 Christian Ramus (matematiker), matematiker, 1806-56